أنا نشفى لروحي كنت صغير نقرا فالإبتدائي كانو صحابي كامل يجيبو اللمجة غير أنا وقت اللي يبداو ياكلو كنت زعما ندير روحي نحل فالتمارين والمعلمة نتاعي تبدا تشوف فيا بنص عين كنت نتمنى لرض تنشق وتبلعني وثاني صبابيط نتاعي كانو مقطعين نلبس تاع الشيفون كانت المعلمة تشوفلي غير مع صباطي وتتبسم وتهدر معايا كنت نموت مليار موتة فاليوم وكي نمشي للدار نبدا غير نبكي ونبكي كانت وحدة تقرا معايا الله يذكرها على خير عندهم لباس بيهم تجي تجري وتصيبني نبكي تمسحلي دموعي وتبدا تدغدغ فيا نضحك معاها اليوم راني لباس بيا الحمد لله خدام وبدراهمي وبداري وطونوبيلتي الله يقوي الخير كيما حوست عليها ما صبتهاش حاب نتلاقاها غير مرة يالوكان متزوجة معليش أمينة الله يحفظها